I SS IONEN FOR DE EUROPÆISKE FÆLLESSKABER 
KOM(93)130 ende I i g udg. 
Bruxelles, den 22. marts 1993 
Ændret forslag t i I 
RÅDETS FORORDNING (EØF) 
OM OPRETTELSE AF ET FINANSIELT SAMHØRIGHEDSINSTRUMENT 
(forelagt af Kommissionen i henhold til EØF-Traktatens 
artikel 149, stk. 3) 
-A-
BEGRUNDELSE 
På mødet den 11. marts 1993 afgav Europa-Parlamentet udtalelse om det 
anførte forslag fra Kommissionen. 
Dette ændrede forslag tager de af Europa-Parlamentets ændringsforslag i 
betragtning, som Kommissionen kan acceptere. 
i e* 
ÆNDRET FORSLAG 
TIL RÅDETS FORORDNING (EØF) 
OM OPRETTELSE AF ET FINANSIELT SAMHØRIGHEDSINSTRUMENT 
(KOM(92) 599 endelig udg. af 22. december 1992) 
Som følge af Europa-Parlamentets udtalelse om forordningen om oprettelse af 
et finansielt samhørighedsinstrument, som Kommissionen har fremsendt til 
Rådet, har Kommissionen besluttet at ændre forslaget på nedenstående punkter 
i overensstemmelse med artikel 149, stk. 2, i Traktaten om Oprettelse af Det 
Europæiske Økonomiske Fællesskab. 
- 2 -
1. Som første betragtning indsættes: 
"en af Fællesskabets hovedopgaver er at fremme den økonomiske og sociale 
samhørighed og solidariteten mellem medlemsstaterne, som er afgørende 
målsætninger for Fællesskabets udvikling og resultater;" 
2. Efter forslagets anden betragtning indsættes følgende betragtning: 
"Europa-Parlamentet udstedte den 10. juni 1992 en beslutning om 
Kommissionens meddelelse "Fra Fællesakten til Maastricht-Traktaten: Mål 
og Midler"t1);" 
3. Umiddelbart derefter indsættes følgende betragtning: 
"konklusionerne fra Det Europæiske Råds møder i Lissabon den 26. og 
27. juni 1992 og i Edinburgh den 11. og 12. december 1992 omhandlede 
oprettelsen af en samhørighedsfond;" 
4. Forslagets tredje betragtning affattes således: 
"Det Europæiske Råd besluttede på sit møde i Edinburgh den 11. og 
12. december 1992, at der skal oprettes et foreløbigt finansierings­
instrument, som skal anvendes, indtil Samhørighedsfonden oprettes, og 
det fastlagde, hvilke stater der skal være berettigede, de gældende 
kriterier samt en vejledende fordelingsnøgle for dermed straks at sikre 
en finansiel støtte til Irland, Grækenland, Portugal og Spanien;" 
(1) EFT nr. C 176 af 13.7.1992, s. 74 
5. Umiddelbart derefter indsættes følgende betragtning: 
"det nævnte finansieringsinstrument sigter mod at støtte de støtte-
beretttigede medlemsstaters indsats med henblik på den nævnte 
konvergens ;" 
6. I forslagets fjerde betragtning udgår "inden den 31. december 1993". 
7. Mellem syvende og ottende betragtning indsættes følgende betragtning: 
"der bør tages hensyn til den betydelige indsats, som nogle medlems­
stater nødvendigvis må yde for at sikre den fornødne konvergens i deres 
økonomi;" 
8. Tiende betragtning affattes således: 
"de berørte medlemsstater har forpligtet sig til ikke at formindske 
deres investeringer inden for miljøbeskyttelse og transportinfra­
strukturer, ligesom konvergensprogrammerne indeholder budgetmæssige krav 
til de medlemsstater, som modtager støtte, og det i artikel 9 i Rådets 
forordning (EØF) nr. 4253/88 af 19. december 1988 om gennemførelses­
bestemmelser til forordning (EØF) nr. 2052/88 for så vidt angår 
samordningen af de forskellige strukturfondes interventioner indbyrdes 
såvel som med interventionerne fra Den Europæiske Investeringsbank og de 
øvrige eksisterende finansielle instrumenter omhandlede additionalitetF 
princip anvendes derfor ikke for det finansille samhørighedsinstrument;" 
9. Efter tiende betragtning indsættes følgende betragtning: 
"i Kommissionens Grønbog om Transportens Indvirkning på Miljøc. 
(KOM(92) 46) understreges nødvendigheden af at udvikle et transportnv':... 
der i højere grad respekterer miljøet;" 
- 4 -
10. Trettende betragtning affattes således: 
"det finansielle samhørighedsinstruments virksomhed skal være i 
overensstemmelse med Fællesskabets politik bl.a. med hensyn til 
miljøbeskyttelse, transport, konkurrence og indgåelse af offentlige 
kontrakter, og det skal navnlig sikres ved passende information;" 
11. Efter fjortende betragtning indsættes følgende betragtning: 
"det er nødvendigt at sikre en hensigtsmæssig balance mellem finan­
sieringen af transportinfrastrukturprojekterne og miljøprojekterne;" 
12. Femtende betragtning affattes således: 
"aktionerne for at opnå økonomisk og social samhørighed gør det sammen 
med målsætningen om kontrol med de offentlige underskud nødvendigt med 
en høj støttesats;" 
13. Sekstende betragtning affattes således: 
"med henblik på en korrekt forvaltning af det finansielle samhørigheds-
instrument er det nødvendig at indføre effektive metoder med hensyn til 
tilsyn, evaluering og kontrol med EF-interventionerne;" 
14. Umiddelbart derefter indsættes følgende betragtning: 
"der skal gives passende information, bl.a. via den årsberetning, der er 
omhandlet i artikel 10 og i bilag II;" 
15. Artikel 2, andet led, affattes således: 
"- transportinfrastrukturprojekter af fælles interesse, der finansieres 
af medlemsstaterne, og som fremmer de nationale nets indbyrdes 
sammenkobling og interoperabilitet samt adgangen til disse net under 
særlig hensyntagen til nødvendigheden af at skabe forbindelse mellem 
øområder, indlandsområder og randområder indbyrdes og mellem disse 
og Fællesskabets centrale områder, navnlig projekter, som er 
omfattet af programmer for transeuropæiske net, der er vedtaget af 
Rådet eller foreslået af Kommissionen i overensstemmelse med anden 
del, afsnit IV, i Traktaten;" 
16. Artikel 3 affattes således: 
"1. Udtrykt i 1992-priser udgør de forpligtelsesbevillinger, der skønnes 
nødvendige for det finansielle instrument, 1 500 mio. ECU i 1993 og 
1 750 mio. ECU i 1994. 
2. Budgetmyndigheden træffer som led i budgetproceduren afgørelse om, 
hvor store bevillinger der skal afsættes for hvert enkelt 
regnskabsår." 
17. Artikel 5, stk. 2, affattes således: 
"2. Forberedende undersøgelser og faglige foranstaltninger, som er 
nødvendige for gennemførelsen af støtteberettigede projekter, kan 
finansieres med 100% af de samlede omkostninger." 
18. I artikel 5 indsættes som stk. 2a: 
"2a. Den effektive støttesats fastsættes i forhold til arten af ae 
aktioner, der skal gennemføres." 
6 -
19. Artikel 9 affattes således: 
"Artikel 9 
Finansielle bestemmelser, tilsyn og evaluering 
1. Efter aftale med den støttemodtagende medlemsstat kan Kommissionen 
opdele et projekt i teknisk og finansielt adskilte faser med henblik 
på tildeling af støtte fra det finansielle instrument. 
2. Udgifter, der er afholdt inden den dato, hvor ansøgningen om støtte 
kommer Kommissionen i hænde, vil ikke komme i betragtning til støtte 
fra det finansielle instrument. Foransøgninger, der indgives til 
Kommissionen inden den 1. september 1993, kan udgifter, der er 
afholdt efter den 1. januar 1993, dog komme i betragtning. 
3. Ved gennemførelsen af denne forordning finder følgende bestemmelser 
i afsnit VI og VII i forordning (EØF) nr. 4253/88 tilsvarende 
anvendelse: artikel 19, stk. 1; artikel 20, stk. 1; artikel 21, stk. 
1, undtagen sidste punktum; artikel 21, stk. 5 og stk. 7; artikel 
22; artikel 23; artikel 24; samt artikel 25, undtagen stk. 4, sidste 
punktum og stk. 7. 
4. Der vil blive indgået forpligtelse om det samlede støttebeløb fra 
det finansielle instrument til de enkelte projektdele (projekt, 
projektfase, undersøgelse eller teknisk støtteforanstaltning), når 
Kommissionen har vedtaget sin beslutning om godkendelse af 
projektet. 
5. Betaling af finansiel støtte til et projekt eller en projektfase 
foretages efter følgende bestemmelser: 
a) Efter beslutningen kan der udbetales et forskud på op til 50% af 
det støttebeløb, der ydes til de påregnede udgifter i det første 
år, som anført i den finansieringsplan, Kommissionen har 
godkendt. Forskuddet kan dog i 1993 undtagelsesvis udgøre op til 
to tredjedele af dette støttebeløb for projekter, der er indgivet 
før den 1. september 1993. 
b) Forlodsbetalinger kan foretages under den forudsætning, at 
projektet skrider tilfredsstillende frem, og at to tredjedele af 
udgifterne vedrørende den foregående udbetaling og alle 
udgifterne vedrørende tidligere udbetalinger er afholdt. 
Forlodsbetalinger kan udgøre op til 50% af den støtte, der ydes 
til de påregnede udgifter i det pågældende år, som anført i den 
finansieringsplan, Kommissionen har godkendt, om nødvendigt 
justeret i forhold til, hvordan projektet skrider frem. 
c) Restbeløbet af støtten til et projekt udbetales, når 
- projektet eller projektfasen er afsluttet i overensstemmelse 
med de fastsatte mål; 
- den støttemodtagende medlemsstat eller den udpegede myndighed 
har sendt Kommissionen en betalingsanmodning inden seks måneder 
efter, at projektet reelt er afsluttet; 
- den endelige rapport, der er omtalt i artikel 25, stk. 4, i 
forordning (EØF) nr. 4253/88, er indsendt til Kommissionen. 
Restbeløbet kan ikke være mindre end 20% af det samlede 
støttebeløb. 
Udbetalinger foretages til den myndighed eller det organ, som 
medlemsstaterne har udpeget, og skal som hovedregel finde sted 
senest to måneder efter at en gyldig betalingsanmodning er modtaget. 
- 8 -
7. De støttemodtagende medlemsstater forelægger Kommissionen en 
beskrivelse af de forvaltnings- og kontrolsystemer, der indføres til 
sikring af, at projekterne faktisk gennemføres. 
I sin gennemgang af ansøgningerne lægger Kommissionen navnlig vægt 
på, om de administrative og finansielle mekanismer er tilstrækkelige 
til at sikre en effektiv gennemførelse. 
Støttemodtagende medlemsstater underretter regelmæssigt Kommissionen 
om alle tilfælde af uregelmæssigheder, som er blevet opdaget af en 
administrativ myndighed, eller som er gjort til genstand for 
retsforfølgelse. Støttemodtagende medlemsstater og Kommissionen 
træffer alle nødvendige sikkerhedsforanstaltninger til at sikre, at 
de oplysnigner, de udveksler, forbliver fortrolige. 
8. For at sikre effektiviteten af støtten fra Fællesskabet foretager 
Kommissionen og de støttemodtagende medlemsstater, i samarbejde med 
EIB, hvis det er hensigtsmæssigt, en systematisk vurdering af 
projekterne. 
Når Kommissionen modtager en støtteansøgning, foretager den, inden 
projektet godkendes, på grundlag af relevante indikatorer med 
henvisning til det finansielle instruments mål, en grundig 
forhåndsbedømmelse for at vurdere, om projektet opfylder kriterierne 
i artikel 8, stk. 5, og hvor stor en virkning det må forventes at 
få. Den støttemodtagende meldemsstat skal forelægge de fornødne 
oplysninger, herunder resultaterne af feasibility-undersøgelser og 
tidligere vurderinger, så denne bedømmelse kan blive så effektiv som 
muligt. 
Under projekternes gennemførelse og efter deres afslutning giver 
Kommissionen og de støttemodtagende medlemsstater en vurdering af, 
hvordan de er udført, og hvilken mulig og reel virkning de har haft, 
således at det kan bedømmes, om de oprindelige mål kan nås eller er 
blevet nået. 
9. I de enkelte beslutninger om godkendelse af projekter fastsættes dei 
detaljerede regler for tilsyn og evaluering." 
20. Artikel 10, stk. 1, affattes således: 
"1. Kommissionen forelægger en årsberetning om det finansielle 
instruments virksomhed for Rådet, Europa-Parlamentet og Det 
Økonomiske og Sociale Udvalg. En oversigt over de godkendte 
projekter og deres indhold for hver enkelt medlemsstat vedføjes 
beretningen som bilag. 
Europa-Parlamentet afgiver hurtigst muligt udtalelse heronu 
Kommissionen redegør i den efterfølgende årsberetning for opfølg­
ningen af Parlamentets udtalelse." 
21. Artikel 10, stk. 2, affattes således: 
"2. Medlemsstaterne sikrer, at det finansielle instruments virksomhed r 
genstand for passende information med henblik på at g©re offentlig­
heden opmærksom på den rolle, Fællesskabet spiller i forbindelse -ed 
projekterne. De konsulterer Kommissionen og underretter den or« cis 
initiativer, der tages i denne henseende. Navnlig sikrer medlems­
staterne, at der anbringes tydelige skilte, som angiver, hvor t:,' 
en procentdel af omkostningerne i forbindelse med et bestemt prr:' 
der finansieres af Samhørighedsfonden." 
- 10 -
22. Artikel 11 og 12 affattes således som én artikel 
"Artikel 11 
Ikrafttræden 
Denne forordning træder i kraft den 1. april 1993. 
Den forbliver i kraft, indtil en forordning om oprettelse af en 
samhørighedsfond er trådt i kraft, dog ikke længere end til den 1. april 
1994. 
Såfremt en forordning om oprettelse af en samhørighedsfond ikke er trådt 
i kraft inden april 1994, træffer Rådet med kvalificeret flertal på 
forslag af Kommissionen beslutning om forlængelse af det finansielle 
instrument i en begrænset periode, således at kontinuiteten mellem det 
finansielle instrument og samhørighedsfonden sikres. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den På Rådets vegne 
Formand" 
ISSN0254 i..: 
KOM(93) 130 endelig udg. 
DOKUMENTER 
DA 01 
Katalognummer : CB-CO-93-155-DA-C 
ISBN 92-77-54012 5 
Kontoret for De Europæiske Fællesskabers Officielle Publikationer 
Lr2985 Luxembourg